NETFLIXOVA SERIJA
UMJETNIK
VIJESTI - PROSVJEDI PRED SJEDIŠTEM SPOTIFYJA
Provjeravaš puls?
-Molim? -Provjeravaš puls?
Ne. Hvala što si došla u nedjelju.
Bez brige.
Je li Jim tu?
-Da, čeka u paviljonu. -Dobro.
-Jime! -Daniele.
-Dobro te vidjeti. Kako si? -Odlično, a ti?
-Dobro. Hvala što si došao. -Ništa.
Uvijek mi je drago doći i baviti se ovime.
-Da. -Kako ide Arsenalu?
Užas. Opet su izgubili.
-Bolje bi bilo da si ti glavni. -Tvoje riječi, ne moje.
Dakle…
Kao što znaš, imamo hitnu potrebu da povećamo zaradu
ili barem smanjimo osnovne troškove.
Ako želimo da posao uspije, moramo smanjiti troškove glazbe.
Zato smo posljednjih godina testirali Discovery Max,
i sada konačno imamo korisne podatke.
Da, i…?
-Jebeno fantastično. -Da?
Umjetnici su vidjeli da imaju sve više pratitelja. Ovo im se jako sviđa.
-Dobro. -Kad dobiju promociju,
vide rast slušatelja od 40, 50, čak 100 %.
Raste prodaja koncerata i proizvoda…
Svi koji su se prijavili kažu da bi to ponovili.
Zašto ne proširimo to na cijelo poduzeće?
Jer je vrlo nezgodno.
Promoviramo samo bendove koji pristaju dati dio zarade.
Umjetnici pristaju na sve. Nikome ništa ne naplaćujemo.
Win-win situacija, novi poslovni model za novu vrstu glazbene industrije.
Sindikat glazbenika to naziva payola.
A senatorica Madison Landy iz Senata SAD-a
napisala je pismo Spotifyju u kojem izražava zabrinutost
zbog sudjelovanja u antikompetitivnim aktivnostima.
Pa to nije dobro.
Zaključak je da 70 % svega što uložimo u glazbu
ide ravno nazad izdavačkim kućama. 70 %!
Koji se drugi poslovi nose s takvim troškovima?
Discovery Max je Spotify koji radi na svoj način.
Pokazujemo inovacije, preoblikujemo glazbu.
Stavljamo moć u ruke glazbenika.
Rezanjem njihove zarade.
Ako ne budemo pomicali granice, nećemo preživjeti.
Ono što ste ti i tim napravili je nevjerojatno i super mi je to.
Ali moramo korak po korak…
Idemo zasad… Izvedimo to tako da svi ostanu zadovoljni.
-Hej. -Hej.
-Kako je bilo na sastanku? -Dobro.
To je novi arhitekt?
-Tako je. -Da, dobro.
-Sve rušimo? -Da. Mislim da da.
Danas ja idem po klince?
-Ne, tvoja mama će. -OK.
Hej… Nisi zabrinut? Zbog prosvjeda?
-Ne. -Ne?
Ali vidim da ti jesi.
Samo se bojim da će pokušati okriviti tebe.
Neće.
Vidi. Ova pjevačica je na Spotifyju od samog početka.
Znaš li zašto ostaje? Jer zna da smo najbolji.
Toliko je jednostavno. Obećavam.
Spotify, ono što mi želimo…
Mala, ali uporna grupa
tri tjedna prosvjeduje ispred sjedišta Spotifyja.
Sada smo svi aktivisti. Prisilili su nas na to.
Vođa prosvjeda, Nadja Johansson, bivša glazbenica,
koja je bila prisiljena reagirati zbog situacije…
Da vidimo… Znaš što? Učinimo to poslije.
Moraš u školu. Ne želim da danas kasniš.
Mogu li dobiti iPhone?
Ne mogu priuštiti iPhone, dušo.
Ali svi ga prijatelji imaju.
Spotify, ono što mi želimo…
Znam… ali…
U hladnjaku ima hrane.
Večeras radim dokasna.
A nakon posla imam gažu.
Što više gaži dobijem, bliže smo iPhoneu.
-Je li tako? -Da.
Hajde. Nemoj zaboraviti torbu.
Nalazim se s direktorom Spotifyja, Danielom Ekom.
Što želite reći dioničarima koji se brinu zbog negativnih reakcija?
Nisam zabrinut zbog toga.
Uvijek će biti ljudi koji se protive uspjehu…
Vrata se zatvaraju.
SUPER JE
Prvi kat.
DANIEL EK - JE LI I DALJE MOGUĆE?
IMENUJTE SVOJU PLAYLISTU
DIVNA VREMENA
DODAJ PJESME - MY KIND OF WOMAN BOBBI T
-Super gaža. -Hvala.
-Poslao sam ti novac. -Odlično. Hvala.
Vidimo se. Čuvaj se.
Dao si mi samo pola. Što se događa?
Danas nisam prodao piva kao posljednji put ili put prije toga.
Čekaj malo. Odradila sam gažu na koju si me zvao.
Da, ali želiš li da propadnem samo kako bi ti mogla svirati?
Dobivaš besplatan PR sviranjem ovdje. Ljudi idu kući i streamaju tvoju glazbu.
To je super za tebe.
VEČERAS ŽIVA GLAZBA
DANIEL EK JE DODAO PJESMU BOBBI T.
OK, ja… ne znam kako će ovo ispasti,
ali došla sam do točke kad više ništa ne mogu učiniti.
Glazbenica sam.
Izdala sam i napisala šest albuma u zadnjih deset godina.
Imala sam mnogo hitova. Pjesme su svirane 200 000 puta mjesečno na Spotifyju.
Ali i dalje ne mogu platiti stanarinu.
Prihvaćam sve moguće gaže, imam honorarni posao,
sve radi privilegije da stvaram glazbu.
Iako si svaki dan govorim da bi se uskoro stvari mogle popraviti,
ako napišem pravu pjesmu ili završim na pravoj playlisti, sve će se popraviti.
Ali istina je da je sustav neispravan.
Glazbena industrija prošle je godine zaradila 23 milijuna dolara.
Izdavačke kuće uspijevaju.
Zaradili su više nego što su zarađivale prije piratstva.
Desetero ljudi koji najviše zarađuju u Švedskoj
svake godine dolaze iz istog poduzeća za streaming.
Unatoč tome, umjetnici koji stvaraju glazbu za njihovu platformu
jedva preživljavaju.
Daniele…
Danas ti se svidjela jedna moja pjesma.
Dodao si je na svoju playlistu, što je odlično.
Ali ako ti se zaista sviđa, sjedni s nama i razgovaraj.
Pomozi nam s novom raspravom o streamingu.
Pomozi da stvorimo novi sustav, glazbenu industriju u kojoj možemo preživjeti.
BOBBIT - SUSTAV JE NEISPRAVAN
BOBBIT - PRESTANI PRATITI
Nadja? Što se događa?
Volim te! Odlična si! Tako si super! Hvala ti!
-Jesi li poludjela? -Ne, tvoja objava!
Jednom si snimkom učinila više nego mi s 15 prosvjeda.
I savršeno je jer si to bila ti!
To je divno čuti, ali moram pripremiti Naomi za školu.
Onda moram na posao da…
Šališ se? Ovo je ogromno!
O čemu ti pričaš?
-Sve u redu? -Apsolutno.
Znam da si ovo dugo odgađao…
Možda ti neće biti drago što to spominjem, ali uz situaciju…
Ispričavam se na prekidanju, ali jesi li vidio vijesti?
-Ne. -Pogledaj.
PRIJATELJICA IZAZIVA DANIELA EKA.
Bobbi Thomasson, glazbenica i stara prijateljica Daniela Eka
jučer je na svojem Instagramu objavila emotivan i osoban video.
Daniele, danas ti se svidjela jedna moja pjesma.
Dodao si je na svoju playlistu, što je odlično.
Ali ako ti se zaista svidjela, sjedni s nama i razgovaraj.
Od sinoć je video podijeljen više od 12 000 puta
i ima podršku ostalih glazbenika.
Ljudi, ovo je Bobbi Thomasson, žena koja zna doprijeti do Daniela Eka.
-Hej. -Bravo, curo!
Radili smo mjesecima,
ali nikoga nije bilo briga sve do sad, nakon tvoje objave.
-Bobbi. -Rhonda.
Bok.
Stavili smo snimku na stranicu.
Dobila je više od 20 000 lajkova za manje od dva sata.
Hashtag Scratch the Record u trendu je od jučer.
Uspjeli smo se povezati. Sada smo potpuno u tome.
Ne. Mislim da nisam prava osoba za to.
Objavila sam snimku jer sam bila umorna i ljuta.
Naravno.
Sada smo svi aktivisti. Natjerali su nas na to.
Ovo će možda zvučati čudno,
ali osobno poznajem Daniela Eka, OK?
Odrasli smo zajedno. Naravno da vas u potpunosti podržavam,
ali snimku sam objavila jer sam željela započeti dijalog.
Moram čekati i vidjeti što će reći.
Onda… još nisi provjerila Instagram?
Prestao te pratiti jutros.
Daniela ne zanima dijalog.
Nikoga od njih.
Žele da zašutimo i da nestanemo.
Samo da znaš, ispred sjedišta je opet prosvjed.
OK.
Daniele, hoćeš li pogledati ovo?
Da. Što je to?
Prijedlog za prodaju Spotifyja.
Znam da to prije nisi razmatrao,
ali svaki direktor, svaki osnivač mora odabrati svoj trenutak.
-Imao si divno putovanje. -Ne, neću prodati Spotify.
Zaposlio si me kako bi imao nekoga tko će ti uvijek reći kako stvari stoje.
Zasad nam tržište ide u prilog.
Ali što ćeš učiniti kad padne vrijednost?
Zaposlio sam te jer si pragmatična i tvrdoglava, ali ovo je previše.
OK, kako ćemo se onda izvući iz ovoga?
Morat ćemo posuditi još.
Daniele, prošle smo godine posudili milijardu dolara.
Posudit ćemo još da se izvučemo.
Obavit ćemo neke akvizicije, uložit ćemo u inovativnu tehnologiju kao i dosad.
Ovo je naš izlaz.
Ako prodaš Spotify, štitiš svoje nasljeđe.
Štitiš svoj brend, ono što si nastojao izgraditi…
Neću prodati Spotify, ja…
Još nisam učinio što sam htio.
-Daniele… -Što?
Izgrebi ploču!
OK, glave dolje. Osiguranje je tu.
Izgrebi ploču!
-Daniele, ovo je grozno! -Da, znam.
-Samo se opusti. -Opustim?
Imamo dobar poslovni model.
Imamo novi sadržaj, dat ćemo im više podrške i uskoro ćemo imati Discovery Max.
Nema razloga za paniku.
IZGREBI PLOČU
Nisam tu kao neprijatelj Daniela Eka.
Tu sam kao netko tko ga je nekoć poznavao
i tko je vjerovao obećanjima koja je dao meni i drugim glazbenicima.
Izgrebi ploču!
Danas sam ovdje da kažem da je bilo dosta.
Rekla sam prijateljima da budu strpljivi.
Zaista sam pokušala vjerovati.
Ali prosječna plaća zaposlenika Spotifyja je 130 000 dolara,
dok su glazbenici s njegove platforme na koljenima.
Daniele Ek, vrijeme je da „Izgrebeš ploču”.
Vrijeme je da sjedneš s nama i razgovaraš, ovaj put ozbiljno.
-Nevjerojatno. -Da.
Ometaju rad. Remećenje reda i mira.
-Trebamo zvati policiju. -Ne možemo zvati policiju.
Ovo je platforma za glazbenike. Kako će izgledati ako ih uhite?
Točno.
Izgleda da se policija ionako odlučila pojaviti.
Sranje.
Izgrebi ploču!
Pustite je!
Ovo je loše, Daniele.
To je priča samo zato što smo u Švedskoj.
Ne zaboravimo da kotiramo u New Yorku.
Imamo više kineskih dioničara nego švedskih.
Ali ovo može utjecati na mogućnost zajma. Znaš što?
Radim kao magarac, trčim iz banke u banku.
Znaš li što je prvo što pitaju?
O ovim prosvjedima.
Daniele… jasno si rekao da ne želiš prodati Spotify.
Želiš da nađem još novca koji će omogućiti nove inovacije.
Ako je tako, morat ćeš se pobrinuti da ovo ne postane još veće.
Ono što sam naučila u politici…
„Nikad ne dopusti da postaneš priča.”
-Hoćeš se igrati s nama, tata? -Poslije.
Hej.
Kako si?
Posvuda si, Daniele.
Prosvjedi se neće smiriti.
I svi oni ljudi koji kažu da se Spotify mora mijenjati,
-kako to misle? -Jesu li ovo novi dizajni?
Da.
Da, to su dizajni.
Ernst se brinuo da ćeš misliti da je preveliko.
Nemoj tako. Mislim da treba biti još veće.
Je li se Sundin javio?
Reci tom izdajniku da dolazim.
-Bok. -Bok!
Kako si? Lijepo je vidjeti te.
-I tebe. -Da. Kako si?
-Pa… Živ sam. -Da, super.
Discovery Max izgleda… Vidio sam rezultate testova. Bili su…
Hej, ovako. Trebam nešto.
OK…
Moraš nazvati Bobbi Thomasson.
Moraš joj objasniti da ovo što radi
može samo sve uništiti.
Temelji se na krivom shvaćanju rada Spotifyja.
Nisam vidio Bobbi deset godina.
Mogu pokušati naći kontakt pa možeš…
Čekaj malo… Pokušati?
-Da, mogu pokušati… -Ona je bila tvoja glazbenica.
Ti si s njom potpisao ugovor i promovirao je.
-Možeš je kontaktirati. -Ne mogu.
Shvaćam.
Iskoristiš ih, potpišu ugovor, zarađuješ od njih,
a kad završiš s njima, zaboraviš ih.
Kad je Bobbi uzrujana zbog zarade,
javlja li se Universalu ili BMG-u?
Javlja li se ljudima koji su odgovorni za ono što ona zarađuje?
Ne. Ona i njezini prijatelji kampiraju pred mojim uredom
i bacaju govna na mene.
Jesam li ja s njom potpisao? Jesam li je poticao?
Jesam li ja poticao milijune ljudi koji žive u fantaziji
koju si im prodao, da će postati sljedeći Drake, Taylor Swift,
kako bi ih naveo da potpišu sramotne ugovore koje su premladi razumjeti?
Ali koga smatraju odgovornim? Mene!
Ali tebe nije briga! Naravno! Zašto bi i bilo?
Ti i izdavačke kuće dobili ste što ste htjeli, 70 % svega što zaradimo.
Vama je super.
I dobili ste glupana koji je na to pristao.
Potrajat će, ali možeš pričekati ovdje.
RESTORAN
U bistrou u Rågsvedu?
-Zašto si tu, Daniele? -Moramo razgovarati.
Sad? Kad imam gažu?
Nije me briga što drugi protestiraju. Ali ti, Bobbi, ti me poznaješ.
Zato sam im se pridružila. Ako nekoga ne znaš, ne slušaš ga.
Ali što želiš da čujem?
Ljude koji ne prihvaćaju da se svijet promijenio?
Ništa se nije promijenilo! Jebena je noćna mora.
Možda nisi shvatila kako u potpunosti iskoristiti Spotify.
-Molim te, nemoj. -Slušaj me. Reći ću samo jedno.
Ako dopustiš… Pokazat ću ti kako u potpunosti iskoristiti Spotify.
I onda? Hoćeš li odati svoje tajne ostalim 1,5 milijuna glazbenika?
Sjećaš se kako je bilo? Rekla si mi da Pirate Bay objavljuje tvoje pjesme.
Dakle, trebamo biti zahvalni što ne kradu od nas kao prije 15 godina?
Ne, nisam to mislio.
Govoriš o svojem putovanju…
Ali što je s našim putovanjem?
I milijunima glazbenika koji nemaju kontrolu nad plaćanjem.
Pomoć s karijerama nije moja odgovornost.
Zašto ne? Ti si sada najmoćnija osoba u glazbenoj industriji.
Ti si sustav, a to si želio.
Htio si napraviti najveću glazbenu platformu.
-Bobbi, vrijeme je. -OK.
-Zgodan lokal… -Sranje je.
Ovaj lokal… Poanta je da nitko ne sluša.
Bobbi, daj da ti pomognem.
Bobbi, hajde.
-OK. -Hvala.
Hvala što si ostao na cijeloj gaži.
Što je?
Shvaćam da želiš… da promijenim Spotify.
Ali promjene koje želiš da učinim… bile bi naša propast.
Ne mora biti tako.
Ti imaš svoje pjesme, Bobbi…
Tvoja glazba… To je meni Spotify.
Sve što ja jesam dio je toga.
Bez obzira na to što ti kažeš…
Nikad neću dopustiti da mi to netko oduzme.
JA SAM BOBBI THOMASSON.
PROFESIONALNA SAM GLAZBENICA.
Izgrebi ploču!
SVAKA GENERACIJA IMA POBJEDNIKE I GUBITNIKE.
LJUDI KAŽU DA JE TO TAKO.
ALI MORAMO PREPOZNATI RAZLIKU IZMEĐU PROMJENE I IZRABLJIVANJA.
OVO PIŠEM KAO GLOBALNI VOĐA SKUPINE GLAZBENIKA
„IZGREBI PLOČU.”
…sada se širi svijetom.
Švedska glazbenica Bobbi Thomasson…
PROSVJEDI DILJEM EUROPE MARŠ TISUĆA GLAZBENIKA
NAJVEĆI SKUP GLAZBENIKA I FANOVA U PARIZU
BOBBI KAŽE „IZGREBI PLOČU!”
GLASNOGOVORNICA B. THOMANSSON BLISTA POPUT SUPERNOVE
Izgrebi ploču!
Ovo je sranje.
Znaš da su nas ovamo doveli samo da nas ponize.
Senat SAD-a želi nas poniziti.
Ne bih trebao biti ovdje. Nisam Amerikanac.
Daniele, možeš ti to.
Znaš li što je to? Kazalište.
Ti si direktor, Daniele.
Ti vodiš poduzeće.
Ako izgubimo ovo pred odborom,
cijeli posao bit će uništen, zato se, molim te, ne opiri.
Dobro? Fokusiraj se. Ostani smiren i mirno odgovaraj na sve što ti kažu.
Tu smo.
Kakvu moć ovaj odbor ima?
Takvu da može preporučiti fiksnu cijenu streaminga,
regulirati sve i uništiti naš poslovni model.
Moraš se fokusirati na senatoricu Landy. Ovo je njeno saslušanje. Forsirala je.
Sve je usmjerila na ovo. Ne daj da pobijedi.
Daniele?
Kog vraga ona radi ovdje?
Zaboravi. Ona je nebitna.
Ovdje je kao predstavnica nekog sranja. Koga briga?
Moraš ušutkati Lanley.
A ostali?
Neka sudjeluju. Ako te gledaju u oči, dobro je.
Čim počnu izbjegavati kontakt očima, najebali smo. Daniele…
Možeš ti to.
Zaklinjete li se da ćete govoriti istinu i ništa osim istine,
-tako vam Bog pomogao? -Da.
Možete li se, molim vas, predstaviti odboru?
Ja sam Daniel Ek i direktor sam te suosnivač Spotifyja.
G. Ek, misiju Spotifyja opisali ste kao:
„Otključati potencijal ljudske kreativnosti
nudeći milijunima umjetnika priliku da žive od svoje umjetnosti.”
Da.
Kako napredujete s tim?
Izvrsno. Naš elitni klub umjetnika koji se mogu uzdržavati od streamova
udvostručio se u zadnje tri godine i utrostručio od 2015.
To je zadivljujuće…
Dakle, prema trenutačnoj stopi rasta,
došli biste do milijuna za… malo manje od 75 godina?
Vaš poslovni model jednostavno ne odgovara glazbenicima, zar ne?
To nije istina.
Kolika je prosječna zarada glazbenika koji nije u elitnom klubu?
Pa, broj umjetnika jako se brzo mijenja.
G. Ek, prema vašim podacima mogu vidjeti da je to iznos od…
12 dolara mjesečno.
-Biste li vi mogli tako živjeti? -Taj broj nije potvrđen.
Izvučen je iz vaših rezultata.
Ispričavam se, gđo predsjednice, g. Ek…
Nije li Spotify samo jedna platforma među mnogima?
Da, tako je. Spotify je jedna platforma među mnogima
i glazbenici imaju više platformi s kojih mogu zarađivati.
Nije fer za sve kriviti Spotify.
Koliki postotak tržišta Spotify kontrolira?
Oko 25 %, senatorice.
Kontrolirate skoro 45 % samo američkog tržišta.
U nekim zemljama vaš je udio čak 60 %.
Pet puta više korisnika nego najbliža konkurencija.
U svakom slučaju… imate monopol.
Nismo monopolisti.
Niti jedan glazbenik ne može se maknuti s vaše platforme.
Niti jedan glazbenik ne može riskirati gubitak izloženosti vašim korisnicima.
Kontrolirate streaming i kontrolirate sudbine glazbenika.
Oprostite, senatorice. Je li to bilo pitanje…?
Vjerujete li da veličina vašeg poslovnog modela stvara problem glazbenicima?
Spotify je za suradnju s umjetnikom
i izgradnju glazbene industrije te stvaranje zajedničke budućnosti.
Kad je Odbor za autorska prava dao autorima pjesama
prvu povišicu u skoro 50 godina, kako je Spotify reagirao?
-Tražili smo pojašnjenje. -Tražili ste pojašnjenje?
Odveli ste ih na sud. Žalili ste se na njih
i vaši su odvjetnici tražili dio onoga što im je plaćeno.
Zvuči li to kao poduzeće koje podržava umjetnike?
Zvuči kao poduzeće koje ima vlastiti pristup,
ali podržavamo autore.
Partneri smo im, borimo se za njih.
Svoju veličinu i budžet za marketing koristite za ušutkavanje kritičara, g. Ek.
U svakoj prilici činite sve što možete da smanjite udio
koji plaćate glazbenicima.
Ne mislite da imate odgovornost prema tim ljudima?
Vjerujem da glazbenici moraju shvatiti
da sam im ja najbolji prijatelj.
Ja sam jedini koji im ne laže.
Jedini sam koji je iskren u vezi činjenice da ne možemo nazad,
da je ovo potpuno nova industrija s novim pravilima i principima.
Ja sam taj koji radi danju i noću da stvorim prilike
koje trebaju kako bi ostvarili snove.
Što je Discovery Max?
Discovery Max je savršen primjer.
To je usluga koja pomaže umjetnicima.
Discovery Max usluga je
u kojoj uzmete veći udio naknade umjetnika
i zauzvrat im nudite dodatnu promociju.
Discovery Max je razmjena između Spotifyja i umjetnika.
To je glazbeni mito i mora prestati.
Cjepidlačite, g. Ek.
Smanjite naknadu umjetniku, a zauzvrat namještate igru.
Ništa ne namještamo.
Glavne izdavačke kuće posjeduju skoro 20 % Spotifyja, zar ne?
Moguće. Tako nekako, da.
Glazbenici su potpisali s kućama,
kuće posjeduju dio Spotifyja, Spotify odlučuje koje će glazbenike promovirati.
A onda prihod od streaminga odlazi nazad kućama.
Koji dio toga ne zvuči kao kartel?
Mi nismo kartel.
Kontrolirate tržište.
U dogovoru ste s dobavljačima.
A onda svakom prilikom koristite svoj doseg i tehnologiju
da smanjite dio koji plaćate glazbenicima,
ljudima koji ovise o vama i vašoj platformi da zarade za život.
Možete li sjediti ovdje i reći mi da u bilo kojem dijelu svijeta
to može biti prihvatljivo?
Mnogo je negativnih komentara. Odjekuje riječ „kartel”.
To je par glasova na društvenim mrežama…
Nadajmo se da će je pritisnuti kao što je ona tebe.
Možete li se predstaviti odboru?
Ja sam Bobbi Thomasson.
Glazbenica sam, ali danas sam ovdje
kao vođa skupine glazbenika koja se zove „Izgrebi ploču”.
To je skupina koja predstavlja glazbenike?
Da, tako je.
I za što se zalažete?
Kad se naša glazba koristi, kad se prenosi,
smatramo da glazbenici zaslužuju biti plaćeni fiksnim iznosom po prijenosu.
Želimo da to bude prepoznato zakonom.
Svi bismo voljeli biti više plaćeni, ali to ne znači da možemo mijenjati zakon.
Glazbenici su lobirali za pristojan udio,
ali sve što dobivamo uvijek su samo riječi. Trebamo zakon.
U svakoj generaciji postoje pobjednici i gubitnici.
Ljudi kažu da je to tako.
Ali ovaj je Senat uvijek mogao razlikovati
promjenu i izrabljivanje.
Gđice Thomasson, uz dužno poštovanje,
vi niste radnica u tvornici, već glazbenica, što ste sami odabrali.
Želite da glazbenici prihvate da je glazba cijenjena,
ali oni su zamjenjivi?
-Nisam to rekao. -Jeste.
To svi kažu.
Ali ako želite u nečemu uživati,
nemate pravo ignorirati uvjete u kojima je to stvoreno.
Spotify je… To je samo platforma.
Spotify istisne proizvod za milijune mobitela i laptopa,
poput tvornice.
A radnici koji osiguravaju taj proizvod su glazbenici.
Spotify nam stalno govori da moramo biti zahvalni za tu izloženost,
ali došla sam ovdje reći da račune ne možemo platiti lajkovima.
Nije nas briga koliko analitike radite
i na koliko nam načina govorite
da imamo više slušatelja u Bostonu nego u Stockholmu.
Kad se naš rad koristi, želimo biti plaćeni.
Zašto se to tiče ovog Senata?
Zašto to nije za tržište? Ili za korisnike?
Zato što je 1938. godine
ovaj Senat ustavom uveo minimalnu plaću za zaposlenike
novih industrija čelika i nafte.
Senatori su vidjeli da se svijet promijenio.
Bio je potreban novi zakon.
Ta minimalna plaća sada je jasna.
Ali šefovi su se borili.
Zakonodavci su morali vidjeti da su naftne kompanije imale previše moći.
Danas smo baš u tome. Radi se o monopolima današnjice.
Radi se o tome imamo li hrabrosti vidjeti da glazbenici
nisu drugačiji od radnika.
Zaslužujemo ista prava…
isto prepoznavanje… i dok to ne priznamo…
streaming će uvijek biti izrabljivanje.
Gluposti. Izrabljivanje? Zakon? Što si ona umišlja?
Ona je netko tko zna da ima podršku nekoliko senatora.
Pa što onda? Imamo i mi. Imamo…
Lobiste. Imamo utjecaj. Nemoj ići razgovarati s njom, Daniele.
Ne mogu je više ignorirati. Samo… ostanite mirni.
Bok.
To je bilo… Bila si zadivljujuća.
-Znam da ne misliš tako. -Da, nažalost mislim.
Ja sam samo vjesnik.
Ali poruka je da se šališ.
Izrabljivanje?
Uspoređuješ Spotify i naftnu kompaniju.
Sjećam se što si rekao na početku…
Sjećam se tvojeg obećanja da će svi profitirati od Spotifyja.
Razmisli o tome.
-Daniele. -Da?
-Riješeno je. -Što je riješeno?
Razgovarala sam s bankom i pristali su. Još jedna milijarda. Dobio si zajam.
OK…
Što ćemo s ovime?
Misliš da je banku briga što misle neki aktivisti ili senatori?
U cijelom kaosu čuli su samo jedno: 45 %.
Ti kontroliraš tržište. To je jedino što ih zanima.
Što misliš?
Možda si u pravu.
Možda sam predugo u politici.
Slušaj… Ovo je posljednji zajam koji možemo dobiti.
Moraš riješiti poslovni model.
Ako to ne možeš, nemoj uzimati novac.
Hvala.
Jesi li dobro?
Kamo je Bobbi otišla?
Znaš li za čime najviše žalim u vezi Spotifyja?
Što nisam napustio pregovore.
Kad smo sjedili ondje na prvim razgovorima o pravima…
trebao sam reći, „Ovo je budućnost.
Ako želite biti dio toga, mora biti prema našim uvjetima.”
To bi bilo tako lijepo.
Hoćeš reći da će sve biti bolje…
ako još manje slušaš druge?
Da.
Dobro! To je bilo zadnje za mene i vas!
NADAHNUTO ROMANOM SPOTIFY UNTOLD
Prijevod titlova: Mirna Jelečanin